На квалификационом турниру за Европско првенство 2008. у Дубровнику договорено је да се оснује лига и да се са првим такмичењем крене исте године. Службено потписивање соразума о оснивању „Јадранске ватерполо лиге“ између ватерполо савеза Хрватске, Црне Горе и Словеније одиграло се 5. јуна 2008. Споразум су потписали председници три ватерполо савеза: Срђан Ковачевић (Црна Гора), Матјаж Раковев (Словенија) и Перица Букић (Хрватска). Лига је првобитно договорена на четири године, а њено седиште је смештено у Загреб. Управни одбор и Такмичарску комисију сачињавали су представници сва три ватерполо савеза. Трошкове такмичења су сносила сва три савеза у односу 55% ВС Хрватске, 35% ВС Црне Горе и 10% ВС Словеније.